Javaslat A TANÁCS RENDELETE a 754/2009/EK, az 1262/2012/EU, a 39/2013/EU és a 40/2013/EU rendelet bizonyos halászati lehetőségek tekintetében történő módosításáról /* COM/2013/0702 final - 2013/0337 (NLE) */





INDOKOLÁS 1. A JAVASLAT HÁTTERE A 39/2013/EU és a 40/2013/EU tanácsi rendelet egyes halállományok és halállománycsoportok tekintetében 2013-ra meghatározza az uniós vizeken, valamint az uniós hajók tekintetében egyes nem uniós vizeken alkalmazandó halászati lehetőségeket. Az említett rendeletekben előírt halászati lehetőségeket érvényességük ideje alatt általában többször is módosítják. Az 1262/2012/EU rendelet 2013-ra és 2014-re meghatározza az uniós halászhajók egyes mélytengeri halállományokra vonatkozó halászati lehetőségeit. A 754/2009/EK rendelet egyes hajócsoportokat kizár az 1342/2008/EK rendelet III. fejezetében előírt, a közönséges tőkehal halászatára vonatkozó erőkifejtési rendszerből. Amennyiben a hajók valamely kizárt csoportját szükséges újból a 754/2009/EK rendelet hatálya alá vonni, módosítani kell a szóban forgó rendelet vonatkozó rendelkezését, valamint a halászati lehetőségekről szóló, fentiekben említett két rendelet IIA. mellékletében szereplő erőkifejtési határértékeket. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI Tárgytalan. 3. A JAVASLAT JOGI ELEMEI A javaslat szerint a fent említett négy rendelet az alábbiak szerint módosul: – Egyes hajócsoportok visszahelyezése a közönséges tőkehal halászatára vonatkozó erőkifejtés-szabályozási rendszerbe. A tőkehal-gazdálkodási terv (1342/2008/EK tanácsi rendelet) a szóban forgó állomány tekintetében olyan erőkifejtés-szabályozási rendszert hoz létre, amely a tagállamok által a Bizottság és a Halászati Tudományos, Műszaki és Gazdasági Bizottság (HTMGB) részére rendszeresen szolgáltatandó adatokon alapszik. A HTMGB tagállami adatokról alkotott szakvéleménye alapján a Bizottság javasolhatja egyes hajócsoportoknak a tőkehal-gazdálkodási terv keretében létrehozott erőkifejtési rendszerből való kizárását. A kizárás alapvető feltétele az, hogy az érintett hajók fogásaiban a közönséges tőkehal aránya ne legyen több 1,5 %-nál. A tagállamoknak évente jelentést kell tenniük a kizárt hajókról annak érdekében, hogy a Bizottság (a HTMGB szakvéleménye alapján) meggyőződhessen a tőkehalfogásokra vonatkozó 1,5 %-os határérték betartásáról. Ellenkező esetben a tőkehal-gazdálkodási terv szerint az érintett hajókat ismét az erőkifejtés-szabályozási rendszer hatálya alá kell vonni. Ebben a tekintetben, valamint a tőkehal-gazdálkodási terv és annak végrehajtási szabályai nyomán a javasolt módosítások a 754/2009/EK, a 39/2013/EU és a 40/2013/EU rendelet módosítása révén újra a tőkehal-gazdálkodási terv erőkifejtési rendszerének hatálya alá vonnak egy francia és egy spanyol hajócsoportot, amelyeket korábban kizártak az említett rendszerből. – Ez a javaslat két hibát javít. Az egyik a IV övezet norvég vizei tekintetében a norvég menyhal teljes kifogható mennyiségére vonatkozó, a 40/2013/EU rendeletben szereplő bejegyzést érinti, amelyet az EU és Norvégia közötti konzultációk eredményeivel összhangban 2013-ban már korábban módosítani kellett volna. A második hibajavítás az uniós vizeken halászható kékpuhatőkehal-kvóta Norvégiára eső részét érinti. Javításra szorul egy olyan számítási hiba, amely a 40/2013/EU rendeletben megállapított 2013-as halászati lehetőségek első módosításával került be a számadatok közé. – A Nyugat- és Közép-csendes-óceáni Halászati Bizottság (WCPFC) 2010-ben betiltotta a Csendes-óceán déli részén élő germon célzott halászatát a WCPFC-egyezmény hatálya alá tartozó területnek a d. sz. 20º-tól délre eső részén. Noha az uniós hajók sem 2010 előtt, sem azóta nem halásztak germonra, a WCPFC-nél lajstromba vett uniós hajókra vonatkozó, a 40/2013/EU rendeletben meghatározott szabályozási keretet helyénvaló teljessé tenni. – 2013-as éves találkozóján az Indiai-óceáni Tonhalbizottság (IOTC) a fehérorrú cápa védelme érdekében olyan határozatot fogadott el, amely az IOTC által jóváhagyott hajók lajstromában szereplő hajókra, vagy a tonhal, illetve a nyílt tengeri halászat tekintetében az IOTC által kezelt tonhalszerű fajok halászatára engedéllyel rendelkező hajókra alkalmazandó. Ez az intézkedés lazább rendszert vezet be a kisüzemi halászatban rendelkezésre álló halászati lehetőségek tekintetében, vagyis az olyan hajók vonatkozásában, amelyek kizárólag a lobogójuk szerinti kizárólagos gazdasági övezetben folytatnak halászati tevékenységet. Az IOTC intézkedésével ki kell egészíteni az Alopiidae családba tartozó rókacápák valamennyi faja tekintetében már meglévő, a 40/2013/EU rendeletben meghatározott intézkedéseket. Ezenkívül javítani kell egy hibát a VI. melléklet 2. pontjában azon uniós hajók vonatkozásában, amelyek engedéllyel rendelkeznek az IOTC hatálya alá tartozó területen folytatott kardhal- és germonhalászatra. – A Bizottság felkérte a Nemzetközi Tengerkutatási Tanácsot (ICES) annak értékelésére, hogy helyénvaló-e felülvizsgálni a mélytengeri cápákat felsoroló listát, amelyet az uniós halászhajók egyes mélytengeri halállományokra vonatkozó halászati lehetőségeinek a 2013. és 2014. évre történő meghatározásáról szóló 1262/2012/EU tanácsi rendelet állapít meg. Az ICES 2013. júliusi szakvéleménye szerint elegendő tudományos információ támasztja alá azt, hogy a mélytengeri cápákat felsoroló listáról töröljék a foltos cápát (Galeus melastomus), illetve hogy arra felvegyék a Centrophorus spp. nembe tartozó valamennyi fajt. 2013/0337 (NLE) Javaslat A TANÁCS RENDELETE a 754/2009/EK, az 1262/2012/EU, a 39/2013/EU és a 40/2013/EU rendelet bizonyos halászati lehetőségek tekintetében történő módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 43. cikke (3) bekezdésére, tekintettel az Európai Bizottság javaslatára, mivel: (1) A 2371/2002/EK tanácsi rendelet[1] előírja, hogy a vizekhez és erőforrásokhoz való hozzáférésre és a halászati tevékenységek fenntartható folytatására vonatkozó intézkedéseket a rendelkezésre álló tudományos, műszaki és gazdasági szakvélemények és különösen a Halászati Tudományos, Műszaki és Gazdasági Bizottság (HTMGB) által készített jelentések figyelembevételével, valamint a regionális tanácsadó testületektől kapott javaslatok tükrében kell meghatározni. (2) A 754/2009/EK tanácsi rendelettel[2] a Tanács egyes hajócsoportokat kizárt az 1342/2008/EK tanácsi rendelet[3] III. fejezetében előírt halászati erőkifejtési rendszerből. Az említett rendszer hatálya alá tartozó hajók megengedett halászati erőkifejtését jelenleg a 39/2013/EU tanácsi rendelet[4] IIA. melléklete és a 40/2013/EU tanácsi rendelet IIA. melléklete állapítja meg.[5] (3) A Spanyolország lobogója alatt közlekedő, a Skóciától nyugatra fekvő területeken halászó hajók egy csoportja jelenleg nem tartozik az 1342/2008/EK rendeletben meghatározott halászati erőkifejtési rendszer hatálya alá. A Spanyolország által 2013-ban szolgáltatott adatok alapján a HTMGB nem tudta megállapítani, hogy az 1342/2008/EK rendeletben megállapított feltételek teljesültek-e a 2012-es gazdálkodási időszakra vonatkozóan. Ezért a szóban forgó hajócsoportot helyénvaló újból az említett halászati erőkifejtési rendszer hatálya alá vonni. A 754/2009/EK rendeletet és a 39/2013/EU rendelet IIA. mellékletét ezért ennek megfelelően módosítani kell. (4) A Franciaország lobogója alatt közlekedő, az Északi-tengeren halászó hajók egy csoportja jelenleg nem tartozik az 1342/2008/EK rendeletben meghatározott halászati erőkifejtési rendszer hatálya alá. A Franciaország által 2013-ban szolgáltatott információk alapján a HTMGB úgy ítélte meg, hogy az említett hajók fogásai túllépték a megállapított küszöböt. Ezért a szóban forgó francia hajócsoportot helyénvaló újból az említett halászati erőkifejtési rendszer hatálya alá vonni. A 754/2009/EK rendeletet és a 40/2013/EU rendelet IIA. mellékletét ezért ennek megfelelően módosítani kell. (5) Az 1262/2012/EU tanácsi rendelet[6] a mélytengeri cápákat felsoroló lista vonatkozásában meghatározza a 2013. és 2014. évi fogási korlátozásokat. A Bizottság felkérte a Nemzetközi Tengerkutatási Tanácsot (ICES) annak értékelésére, hogy helyénvaló-e az említett listát felülvizsgálni. Az ICES következtetése szerint elegendő tudományos információ támasztja alá azt, hogy a mélytengeri cápákat felsoroló listáról töröljék a foltos cápát (Galeus melastomus), illetve hogy arra felvegyék a Centrophorus nembe tartozó valamennyi fajt (Centrophorus spp.). Az 1262/2012/EU rendeletet ennek megfelelően módosítani kell. (6) 2013-as éves találkozóján az Indiai-óceáni Tonhalbizottság (IOTC) a fehérorrú cápa védelme érdekében elfogadott egy, az IOTC által jóváhagyott hajók lajstromában szereplő hajókra vonatkozó határozatot, amely átmeneti kísérleti intézkedésként megtiltja, hogy a fehérorrú cápa egyedeit – akár egészben, akár daraboltan – a fedélzeten tárolják, átrakják vagy kirakodják. A határozat kivételről rendelkezik a kisüzemi halászat, vagyis az olyan halászhajók vonatkozásában, amelyek a lobogójuk szerinti tagállam kizárólagos gazdasági övezetében folytatnak halászatot. A 40/2013/EU rendelet 23. cikkét ennek megfelelően módosítani kell. (7) 2010-es éves találkozóján a Nyugat- és Közép-csendes-óceáni Halászati Bizottság (WCPFC) olyan ajánlást fogadott el, amely a WCPFC-egyezmény hatálya alá tartozó területnek a d. sz. 20º-tól délre eső részén korlátozta a Csendes-óceán déli részén élő germon aktív halászatát. Következésképpen gondoskodni kell arról, hogy az uniós hajók az említett fajra irányuló halászat kivételével továbbra is folytathassanak tevékenységet a WCPFC-egyezmény hatálya alá tartozó területnek a d. sz. 20º-tól délre eső részén. A hivatkozott rendelet 29. cikkét ennek megfelelően helyénvaló egy új bekezdéssel kiegészíteni. (8) A norvég vizeken tartózkodó uniós hajók és az uniós vizeken tartózkodó norvég hajók halászati lehetőségei a halászati jogokról szóló konzultációkra is figyelemmel évente kerülnek megállapításra a Norvégiával kötött kétoldalú halászati megállapodásnak[7] megfelelően. A 2013-ra vonatkozó megállapodásokról szóló konzultációk befejeződéséig a 40/2013/EU rendelet ideiglenes halászati lehetőségeket állapított meg az érintett halállományok tekintetében. 2013. január 18-án befejeződtek a Norvégiával folytatott konzultációk, és a 297/2013/EU tanácsi rendelet[8] módosította a 40/2013/EU rendelet megfelelő rendelkezéseit. A norvég menyhalnak az ICES IV övezet norvég vizeiben élő állományát tévedésből kizárták a 297/2013/EU rendelet hatálya alól. Ezenkívül a Norvégia által a II, IVa, V és VI övezetben (az é. sz. 56° 30’-től északra) és a VII övezetben (a ny. h. 12°-tól nyugatra) az uniós vizeken halászható kékpuhatőkehal-mennyiség nem tükrözte kellőképpen az említett országgal folytatott konzultációk nyomán kölcsönösen elfogadott jegyzőkönyvben rögzített értékeket. A 40/2013/EU rendelet IA. mellékletét ezért ennek megfelelően módosítani kell. (9) Az IOTC-egyezmény hatálya alá tartozó területen kardhal- vagy germonhalászatra engedéllyel rendelkező uniós hajók száma és a részükre kiosztott kapacitás tévesen került megállapításra. A 40/2013/EU rendelet VI. mellékletét ezért ennek megfelelően módosítani kell. (10) A rendeletnek a halászati erőkifejtés korlátozásaira vonatkozó rendelkezéseit 2013. február 1-jétől kell alkalmazni. Helyénvaló előírni, hogy a fogási korlátozásokra és a kvótakiosztásra vonatkozó rendelkezések 2013. január 1-jétől legyenek alkalmazandók, kivéve a WCPFC-vel és az IOTC-vel összefüggő új rendelkezéseket, amelyeket e rendelet hatálybalépésének napjától indokolt alkalmazni. E visszamenőleges hatályú alkalmazás nem sérti a jogbiztonság elvét, mivel az érintett halászati lehetőségeket még nem merítették ki. Mivel az erőkifejtési rendszerek módosításai közvetlenül befolyásolják az érintett flották gazdasági tevékenységeit, ennek a rendeletnek kihirdetését követően azonnal indokolt hatályba lépnie, ELFOGADTA EZT A RENDELETET: 1. cikk A 754/2009/EK rendelet módosításai A 754/2009/EK rendelet 1. cikkének b) és j) pontját el kell hagyni. 2. cikk Az 1262/2012/EU rendelet módosításai Az 1262/2012/EU tanácsi rendelet melléklete e rendelet I. mellékletének megfelelően módosul. 3. cikk A 39/2013/EU rendelet módosításai A 39/2013/EU rendelet IIA. melléklete e rendelet II. mellékletének megfelelően módosul. 4. cikk A 40/2013/EU rendelet módosításai A 40/2013/EU rendelet a következőképpen módosul: (1) A 23. cikk helyébe a következő szöveg lép: „23. cikk Cápák (1) Minden halászatban tilos az Alopiidae családba tartozó rókacápák bármelyik fajához tartozó egyedeket – akár egészben, akár daraboltan – a fedélzeten tárolni, átrakni vagy kirakodni. (2) Minden halászatban tilos a fehérorrú cápa (Carcharhinus longimanus) egyedeit – akár egészben, akár daraboltan – a fedélzeten tárolni, átrakni vagy kirakodni; a tilalom nem vonatkozik a 24 méteres teljes hosszt el nem érő olyan hajókra, amelyek kizárólag a lobogójuk szerinti tagállam kizárólagos gazdasági övezetében végeznek halászati műveleteket és fogásaikat csak helyi fogyasztásra szánják. (3) Az (1) és (2) bekezdésben említett fajok véletlenül kifogott egyedeit meg kell óvni az esetleges sérülésektől. Ezeket az egyedeket haladéktalanul vissza kell engedni a tengerbe.” (2) A 29. cikk helyébe a következő szöveg lép: „29. cikk A nagyszemű tonhalra, a sárgaúszójú tonhalra, a bonitóra és a Csendes-óceán déli részén élő germonra irányuló halászat feltételei (1) A tagállamok biztosítják, hogy a WCPFC-egyezmény hatálya alá tartozó terület nyílt tengeri, az é. sz. 20º és a d. sz. 20º közötti részén a nagyszemű tonhalra (Thunnus obesus), a sárgaúszójú tonhalra (Thunnus albacares) és a bonitóra (Katsuwonus pelamis) erszényes kerítőhálóval halászó hajók számára kiosztott halászati napok száma ne növekedjen. (2) Az uniós hajók nem halászhatnak a Csendes-óceán déli részén élő germonra (Thunnus alalunga) a WCPFC-egyezmény hatálya alá tartozó területnek a d. sz. 20°-tól délre eső részén.” (3) Az IA. melléklet e rendelet III. mellékletének megfelelően módosul. (4) A IIA. melléklet e rendelet IV. mellékletének megfelelően módosul. (5) A VI. melléklet e rendelet V. mellékletének megfelelően módosul. 5. cikk Hatálybalépés Ez a rendelet az Európai Unió Hivatalos Lapjában való kihirdetését követő napon lép hatályba. A 4. cikk (3) és (5) bekezdését azonban 2013. január 1-jétől, az 1. cikket, a 3. cikket és a 4. cikk (4) bekezdését pedig 2013. február 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök I. MELLÉKLET Az 1262/2012/EU rendelet mellékletének 1. részében a 2. pont helyébe a következő szöveg lép: „2. E rendelet alkalmazásában a »mélytengeri cápák« az alábbi felsorolásban található fajokat jelölik: Közönséges név || Hárombetűs kód || Tudományos név Mélyvízi macskacápák || API || Apristurus spp. Galléros cápa || HXC || Chlamydoselachus anguineus Nyelőcápák || CWO || Centrophorus spp. Portugál cápa || CYO || Centroscymnus coelolepis Hosszúorrú tüskéscápa || CYP || Centroscymnus crepidater Szürke tüskéscápa || CFB || Centroscyllium fabricii Madárcsőrű tüskéscápa || DCA || Deania calcea Búvárcápa || SCK || Dalatias licha Nagy lámpáscápa || ETR || Etmopterus princeps Bársonyoshasú lámpáscápa || ETX || Etmopterus spinax Egércápa || GAM || Galeus murinus Hatkopoltyús szürkecápa || SBL || Hexanchus griseus Vitorlás disznócápa || OXN || Oxynotus paradoxus Spanyol tüskéscápa || SYR || Scymnodon ringens Grönlandi cápa || GSK || Somniosus microcephalus” II. MELLÉKLET A 39/2013/EU rendelet IIA. melléklete 1. függelékének d. táblázatában a Spanyolországra vonatkozó oszlop helyébe a következő bejegyzés lép: „Szabályozott halászeszköz || ES TR1 || 249 152 TR2 || 0 TR3 || 0 BT1 || 0 BT2 || 0 GN || 13 836 GT || 0 LL || 1 402 142” III. MELLÉKLET A 40/2013/EU rendelet IA. melléklete a következőképpen módosul: a) a IV övezet norvég vizei tekintetében a norvég menyhalra vonatkozó bejegyzés helyébe a következő bejegyzés lép: „Faj: || Norvég menyhal Brosme brosme || Övezet: || A IV övezet norvég vizei (USK/04-N.) Belgium || 0 || || Analitikai TAC A 847/96/EK rendelet 3. cikke nem alkalmazandó. A 847/96/EK rendelet 4. cikke nem alkalmazandó. Dánia || 165 || Németország || 1 || Franciaország || 0 || Hollandia || 0 || Egyesült Királyság || 4 || Unió || 170 || || || TAC || Nem releváns” || b) a II, IVa, V, VI (az é. sz. 56° 30’-től északra) és VII (a ny. h. 12°-tól nyugatra) övezet uniós vizei tekintetében a kék puhatőkehalra vonatkozó bejegyzés helyébe a következő bejegyzés lép: „Faj: || Kék puhatőkehal Micromesistius poutassou || Övezet: || A II, IVa, V, VI (az é. sz. 56° 30’-től északra) és VII (a ny. h. 12°-tól nyugatra) övezet uniós vizei (WHB/24A567) Norvégia || 99 408 || (1) (2) || Analitikai TAC || || || || || TAC || 643 000 || || || (1) Beleszámítandó a part menti államok megállapodása szerint meghatározott norvég fogási határértékekbe. (2) Különleges feltétel: a IV övezetben ejtett fogások mennyisége nem haladhatja meg a 24 852 tonnát, azaz a Norvégia számára biztosított hozzáférési kvóta 25 %-át.” || IV. MELLÉKLET A 40/2013/EU rendelet IIA. mellékletének 1. függelékében a Franciaországra vonatkozó oszlop helyébe a következő bejegyzés lép: „Szabályozott halászeszköz || FR TR1 || 1 505 354 TR2 || 6 496 811 TR3 || 101 316 BT1 || 0 BT2 || 1 202 818 GN || 342 579 GT || 4 338 315 LL || 125 141” V. MELLÉKLET A 40/2013/EU rendelet VI. mellékletének 2. pontja helyébe a következő szöveg lép: „2. Az IOTC-egyezmény hatálya alá tartozó területen kardhal és germon halászatára engedéllyel rendelkező uniós hajók maximális száma: Tagállam || Hajók maximális száma || Kapacitás (BT) Spanyolország || 27 || 11 590 Franciaország || 41 || 5 382 Portugália || 15 || 6 925 Egyesült Királyság || 4 || 1 400 Unió || 87 || 25 297” [1] A Tanács 2002. december 20-i 2371/2002/EK rendelete a halászati erőforrások közös halászati politika alapján történő védelméről és fenntartható kiaknázásáról (HL L 358., 2002.12.31., 59. o.). [2] A Tanács 2009. július 27-i 754/2009/EK rendelete egyes hajócsoportoknak az 1342/2008/EK rendelet III. fejezetében előírt erőkifejtési rendszerből történő kizárásáról (HL L 214., 2009.8.19., 16. o.). [3] A Tanács 2008. december 18-i 1342/2008/EK rendelete a tőkehalállományokra és az ezen állományok halászatára vonatkozó hosszú távú terv létrehozásáról, valamint a 423/2004/EK rendelet hatályon kívül helyezéséről (HL L 348., 2008.12.24., 20. o.) [4] A Tanács 2013. január 21-i 39/2013 EU rendelete a nemzetközi tárgyalások vagy megállapodások hatálya alá nem tartozó bizonyos halállományok és halállománycsoportok tekintetében az uniós hajók számára rendelkezésre álló halászati lehetőségeknek a 2013. évre történő meghatározásáról (HL L 23., 2013.1.25., 1. o.). [5] A Tanács 2013. január 21-i 40/2013 EU rendelete az uniós vizeken, valamint a nemzetközi tárgyalások vagy megállapodások hatálya alá tartozó bizonyos halállományok és halállománycsoportok tekintetében az uniós hajók számára egyes nem uniós vizeken rendelkezésre álló halászati lehetőségeknek a 2013. évre történő meghatározásáról (HL L 23., 2013.1.25., 54. o.). [6] [7] Halászati megállapodás az Európai Gazdasági Közösség és a Norvég Királyság között (HL L 226., 1980.8.29., 48. o.). [8] A Tanács 2013. március 27-i 297/2013/EU rendelete a 44/2012/EU, a 39/2013/EU és a 40/2013/EU rendelet bizonyos halászati lehetőségek tekintetében történő módosításáról (HL L 90., 2013.3.28., 10. o.).